# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

**2024. január 25-i nyilvános ülésére**

**TÁRGY:**

**Tematik Kábel Kft-vel együttműködési megállapodás megkötése a 2024. évi IBCC Horgászverseny megrendezésére**

**ELŐADÓ:**

**Druskoczi Tünde**

**polgármester**

**Tisztelt Képviselő-testület!**

Az IBCC versenyszervezési igazgatója, Csörgő Tamás kérelmezte, hogy a 2024. évi nemzetközi behúzós horgászversenyen Balatonberény településen az önkormányzat ismételten biztosítson 8 db helyszínt a rendezvény lebonyolításához. A verseny 2024. 04.21-27. között kerülne megrendezésre. A korábbi években mindig volt balatonberényi helyszín a versenyen, 2023-ben a horgászcsapatok részére 8 db helyszínt biztosított az önkormányzat, helyszínenként 75.000,-Ft (ÁFA mentes) díj ellenében.

A horgászoknak a verseny során nem kívánunk WC-t, illetve vizesblokkot biztosítani, áramvételi igényük pedig nincs. A verseny végén a keletkezett szemetet kötelességük eltakarítani, de azokat a csapatok kulturáltan, zsákban hagyták az előző évben is.

Tervezett 2024-es helyszínek:

Az előző évvel azonos módon összesen 8 db helyszínnel terveznénk Balatonberényben, ezek a következők:

1. **Balatonberény belterület 1238/21 hrsz. sétány előtt 2 db horgászhely,**
2. **Balatonberény belterület 1239/13 hrsz. Kísérleti partszakaszon lévő WC előtt 2 db horgászhely, Kikötőtől keletre 1 db horgászhely,**
3. **Balatonberény belterület 1240 hrsz. Napfény utca mögötti vékonyabb partszakaszon 3 db horgászhely.**

A szervezőknek valamennyi helyszínen biztosítaniuk kell mobil WC-vel az illemhely használatát.

A horgászhelyek bérleti díjaként a kérelmező a tavalyi területhasználati díj megfizetését ajánlotta fel, majd egyeztetést követően vállalta horgászhelyenként maximum 85.000 Ft összegű díj megfizetését.

Javaslom, hogy az önkormányzat biztosítson 8 db horgászhelyet a Tematik Kft. részére a fent jelzett helyszíneken. Ebben a rövid időszakban a helyi horgászok a községi strandon továbbra is tudnak horgászni, melyről a verseny kezdete előtt a lakosságot tájékoztatni fogjuk. Javaslom az előterjesztés mellékletét képező szerződés-tervezet elfogadását azzal, hogy a T. Képviselő-testület szíveskedjen meghatározni a területhasználat díját, figyelemmel a kérelmező által is felajánlott díj összegére.

**Határozati javaslat**

**Balatonberény Község Önkormányzata Képviselő-testületének…/2024.(I.25.) határozata a Tematik Kábel Kft-vel megkötendő együttműködési megállapodásról**

1. Balatonberény Község Önkormányzat Képviselő-testülete a Tematik Kábel Kft-vel a 2024. április 21. és 2024. április 27. napja között megrendezendő International Balaton Carp Cup horgászverseny megrendezésére vonatkozó együttműködési megállapodást az előterjesztés szerinti tartalommal megköti azzal, hogy a területhasználat ellenértékét………..Ft/horgászhely összegben határozza meg.
2. A képviselő-testület felhatalmazza a polgármestert az együttműködési megállapodás aláírására.

Határidő: szerződéskötésre 8 nap

Felelős: Druskoczi Tünde polgármester

Balatonberény, 2024. január 16.

Druskoczi Tünde sk.

polgármester