**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. január 25-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 188/2023.(XI.30.) határozata a napirend elfogadásáról**

Balatonberény Község Önkormányzat Képviselő-testülete a 2023. november 30-i nyilvános ülésének napirendjét az alábbiak szerint állapítja meg:

1. Jelentés a lejárt határidejű határozatok végrehajtásáról, tájékoztató a két ülés közötti eseményekről

Előadó: Druskoczi Tünde polgármester

2. Útépítési együttműködésről szóló önkormányzati rendelet megalkotása

Előadó: Takácsné dr. Simán Zsuzsanna jegyző

3. Tájékoztatás a Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázati kiírásról

Előadó: Véghelyi Róbert ügyvezető

4. Községi strand- megállapodás a belső szennyvízhálózat használatára vonatkozóan

Előadó: Véghelyi Róbert ügyvezető

5. Büfékocsi elhelyezése a Községi strand területén

Előadó: Véghelyi Róbert ügyvezető

6. Községi Strand főépületében található 24 m2 alapterületű üzlethelyiség bérleti szerződésének meghosszabbítása

Előadó: Véghelyi Róbert ügyvezető

7. Balatonberény Szabályozási tevének felülvizsgálata a törvényi kötelezettség alapján, döntés a szabályozási vonalak megtartásáról

Előadó: Druskoczi Tünde polgármester

8. 2024. évi belső ellenőrzési ütemterv meghatározása

Előadó: Takácsné dr. Simán Zsuzsanna jegyző

9. A képviselő-testület 2024. évi ülés-, és munkaterve

Előadó: Druskoczi Tünde polgármester

10. Civil szervezetek 2024. évi működési támogatására pályázat kiírása

Előadó: Druskoczi Tünde polgármester

11. Önkormányzati tulajdonú zártkerti ingatlanok értékesítésére kiírt pályázat bírálata

Előadó: Druskoczi Tünde polgármester

12. Balatonberényi Községi Sportegyesület további támogatás iránti kérelme

Előadó: Druskoczi Tünde polgármester

13. Önkormányzati dolgozók jutalmazása

Előadó: Druskoczi Tünde polgármester

14. A Balatonberényi Településüzemeltetési és Fejlesztési Nonprofit Kft ügyvezetőjének jutalmazása

Előadó: Druskoczi Tünde polgármester

15. Egyebek

Előadó: Druskoczi Tünde polgármester

Határidő: 2023. 11.30.

Felelős: Druskoczi Tünde polgármester

**Intézkedést nem igényelt.**

**Balatonberény község Önkormányzat Képviselő-testületének 190/2023.(XI.30.) határozata az MFP keretében megjelent pályázati kiírásról szóló tájékoztatóról**

Balatonberény Község Önkormányzat Képviselő-testülete a tájékoztatót megismerte, megtárgyalta és támogatja a pályázat benyújtását kommunális eszköz beszerzésére.

Határidő: ügyvezető értesítésére 3 nap

Felelős: Druskoczi Tünde polgármester

**A kommunális eszköz beszerzésére ( 1 db traktor, 1 db tolólap bruttó 14.605.000 Ft összegben) a pályázatot benyújtottuk.**

**Balatonberény község Önkormányzat Képviselő-testületének 191/2023.(XI.30.) határozata a Községi strandon található szennyvíz gerincvezeték használatára vonatkozó megállapodásról**

Balatonberény Község Önkormányzatának Képviselő-testülete a Balatonberényi Nonprofit Kft. ügyvezetőjének a Balatonberényi Községi strandon található szennyvíz gerincvezeték használatára vonatkozó megállapodás tervezetét megismerte, megtárgyalta és felkéri a polgármester annak aláírására az előterjesztés szerinti tartalommal.

Határidő: ügyvezető értesítésére 5 nap

Felelős: Druskoczi Tünde polgármester

**Az ügyvezetőt a döntésről értesítettük.**

**Balatonberény község Önkormányzat Képviselő-testületének 192/2023.(XI.30.) határozata a Községi strand területén büfékocsi elhelyezéséről**

Balatonberény Község Önkormányzat Képviselő-testülete támogatja, hogy 2024. évben a Balatonberényi Nonprofit Kft. a Községi strandnak az előterjesztésben tárgyalt 1-es számú területére, valamint annak keleti oldalára büfékocsi kihelyezésére és üzemeltetésére vonatkozóan az előterjesztés szerinti tartalommal pályázatot írjon ki.

Határidő: ügyvezető értesítésére 5 nap

Felelős: Druskoczi Tünde polgármester

**Az ügyvezető a döntésről értesült.**

**Balatonberény község Önkormányzat Képviselő-testületének 193/2023.(XI.30.) határozata a Községi strandon villamoshálózat fejlesztéséről**

Balatonberény Község Önkormányzat Képviselő-testülete támogatja a Községi strand kabinsori mérőhelyének hálózatfejlesztési munkálatait a 2024. évi strandszezonban történő büfékocsi elhelyezésének az érdekében maximálisan nettó 1.400.000,-Ft+ÁFA összegben a Kft. saját költségvetéséből.

Határidő: ügyvezető értesítésére 5 nap

Felelős: Druskoczi Tünde polgármester

**Az ügyvezető részére a testületi döntést kézbesítettük**.

**Balatonberény község Önkormányzat Képviselő-testületének 194/2023.(XI.30.) határozata üzlethelyiség bérleti szerződésének meghosszabbításáról**

Balatonberény Község Önkormányzatának Képviselő-testülete a Berény Tour Kft. képviselőjének, Schveiger Lászlónak a balatonberényi Községi strand főépületében kialakított 24 m2-es idegenforgalmi iroda használatára vonatkozó bérleti szerződés hosszabbítása iránti kérelmét megismerte, megtárgyalta, és mint az ingatlan tulajdonosa támogatja az érvényben lévő bérleti szerződés további 3 évvel történő meghosszabbítását változatlan szerződési feltételekkel.

Határidő: ügyvezető értesítése 5 nap

Felelő: Druskoczi Tünde polgármester

**Az ügyvezető a döntésről értesült.**

**Balatonberény község Önkormányzat Képviselő-testületének 195/2023. (XI.30.) határozata a szabályozási tervekben szereplő szabályozási vonalak megtartásáról**

Balatonberény Község Önkormányzatának Képviselő-testülete az előterjesztést megtárgyalta és megállapítja, hogy a Balatonberény Község Önkormányzata Képviselő-testületének 1/2019. (I.9.) önkormányzati rendeletével elfogadott Helyi Építési Szabályzatának mellékletét képező belterület és külterület szabályozási tervekben szereplő valamennyi szabályozási vonal tekintetében továbbra is fennáll a közérdekű elrendelési indok, ezért a szabályozási vonalakat változatlan formában megtartja, azokon nem változtat.

Határidő: értelemszerűen

Felelős: Druskoczi Tünde polgármester

**A döntést megküldtük az Állami Főépítésznek.**

**Balatonberény Község Önkormányzat Képviselő-testületének 196/2023.(XI.30.) határozata a 2024. évi belső ellenőrzési ütemterv elfogadásáról**

Balatonberény Község Önkormányzat Képviselő-testülete megismerte és az előterjesztés szerinti tartalommal jóváhagyja az önkormányzat 2024. évi belső ellenőrzési ütemtervét

Határidő: belső ellenőr értesítése döntést követő 8 nap

Felelős: Takácsné dr. Simán Zsuzsanna jegyző

**A belső ellenőr értesítése megtörtént.**

**Balatonberény Község Önkormányzat Képviselő-testületének 197/2023.(XI.30.) határozata a 2024. évi ülés- és munkaterv elfogadásáról**:

Balatonberény Község Önkormányzat Képviselő-testülete a 2024. évi ülés- és munkatervet az előterjesztés szerinti tartalommal elfogadja azzal a módosítással, hogy

- a képviselő-testületi ülések kezdő időpontja 14 óra, a PTKI Bizottsági ülés kezdő időpontja 14 óra, és a SZEKO Bizottsági ülés kezdő időpontja 14.30 óra,

- a közmeghallgatás időpontja: 2024. április 26. (péntek),

- az üdülőhelyi fórum időpontja: 2024. július 6. (szombat).

Határidő: munkatervet megküldeni képviselőknek, település honlapján közzétenni 10 nap

Felelős: Druskoczi Tünde polgármester

**A képviselők, bizottsági tagok a munkatervet megkapták és azt a község honlapján is közzétettük.**

**Balatonberény Község Önkormányzat Képviselő-testületének 198/2023.(XI.30.) határozata a civil szervezetek 2024. évi támogatására pályázat kiírásáról**

Balatonberény Község Önkormányzatának Képviselő-testülete a Balatonberény közigazgatási területén bejegyzett és működő civil szervezetek részére az előterjesztés szerinti tartalommal a 2024. évi rendezvényeik és működésük támogatására pályázatot ír ki. Elrendeli a pályázati kiírásnak az önkormányzat honlapján és hirdetőtábláin történő közzétételét.

Határidő: 2023. december 15.

Felelős: Druskoczi Tünde polgármester

**A pályázat kiírása megtörtént, valamint a pályázati felhívást és adatlapot közvetlenül is megküldtük a civil szervezetek részére.**

**Balatonberény Község Önkormányzat Képviselő-testületének 199/2023.(XI.30.) határozata az önkormányzati tulajdonú zártkerti ingatlanok értékesítésére kiírt pályázat bírálatáról**

a) Balatonberény Község Önkormányzat Képviselő-testületet az önkormányzati tulajdonú zártkerti ingatlanok értékesítésére kiírt pályázati felhívásra beérkezett pályázatot megismerte és megtárgyalta. A benyújtott pályázat érvényes és bírálatra alkalmas. Az eljárás nyerteseként hirdet ki Györfi András pályázót és felkéri a polgármestert, hogy a Balatonberény zártkert 2590 hrsz-ú, kert művelési ágú, 349 m2 alapterületű ingatlant 800.000 Ft (ÁFA mentes) vételárért a pályázó részére értékesítse. A vételár összegét a pályázó egyösszegben, a szerződés aláírásával egyidejűleg köteles átutalással megfizetni az önkormányzat, mint eladó számlájára. A szerződéskötéssel, valamint a tulajdonjog átruházásával kapcsolatos valamennyi költség a vevőt terheli. Felhatalmazza a polgármestert az adásvétel kapcsán valamennyi szükséges jognyilatkozat megtételére, az adásvételi szerződés aláírására.

b) A képviselő-testület felkéri továbbá a polgármestert, hogy az a) pontban részletezett ingatlan kivételével a pályázati felhívást ismételten tegye közzé azzal, hogy a pályázatok benyújtásának határideje: 2024. február 15. napja.

Határidő: értelemszerűen

Felelős: Druskoczi Tünde polgármester

**A Balatonberény zártkert 2590 hrsz-ú ingatlanra az adásvételi szerződést 2024. január 5-én megkötöttük 800.000 Ft vételár mellett. A további ingatlanokra nézve a pályázati felhívást közzétettük, a pályázatok benyújtásának határideje: 2024. február 15. napja.**

**Balatonberény Község Önkormányzat Képviselő-testületének 200/2023.(XI.30.) határozata a Balatonberényi Községi Sportegyesület támogatási kérelméről**

a) Balatonberény Község Önkormányzat Képviselő-testülete a Balatonberényi Községi Sportegyesület kérelmét megismerte, megtárgyalta és az egyesület részére 2023. évben további 200.000 Ft támogatást nyújt működési költségekre történő felhasználási céllal és elszámolási kötelezettséggel a 2023. évi költségvetésének a „Béke park, kerékpáros pumpapálya” költséghelye terhére.

b) A képviselő-testület felhatalmazza a polgármestert a támogatási szerződés megkötésére és aláírására.

Határidő: támogatási szerződés megkötésére 10 nap

Felelős: Druskoczi Tünde polgármester

**A támogatási szerződést az egyesülettel megkötöttük, a támogatás összege az egyesület részére átutalásra került.**

**Balatonberény Község Önkormányzat Képviselő-testületének 201/2023.(XI.30.) határozata önkormányzati alkalmazottak jutalmazásáról**

Balatonberény Község Önkormányzat Képviselő-testülete az önkormányzati alkalmazottak részére 2023. évben végzett munkájuk elismeréseként bruttó 800.000,- Ft + járulékai összegben jutalmazási keretet biztosít a 2023. évi bérmaradvány terhére.

Határidő: 2023. december 8.

Felelős: Druskoczi Tünde polgármester

**A jutalom összege az önkormányzati dolgozók részére kifizetésre került.**

**Balatonberény Község Önkormányzat Képviselő-testületének 202/2023.(XI.30.) határozata a Balatonberényi Nonprofit Kft. ügyvezetőjének jutalmazásáról**

Balatonberény Község Önkormányzat Képviselő-testülete, mint a Balatonberényi Településüzemeltetési és Fejlesztési Nonprofit Kft 100 %-os tulajdonosa, Véghelyi Róbert ügyvezető részére a településüzemeltetés területén 2023. évben végzett kimagasló munkájáért, a bevétel növelésében, és a kiadások racionális felhasználásában nyújtott teljesítményéért nettó 300.000 Ft jutalomban részesíti. A jutalom összegét a Kft 2023. évi költségvetésében kell biztosítani.

Határidő. 2023. december 15.

Felelős: Druskoczi Tünde polgármester

**Az ügyvezető a döntésről értesült.**

**Balatonberény Község Önkormányzata Képviselő-testületének 203/2023.(XI.30.) határozata a napirend elfogadásáról**

Balatonberény Község Önkormányzat Képviselő-testülete a 2023. november 30-i zárt ülésének napirendjét az alábbiak szerint állapítja meg:

1. **Bursa Hungarica Önkormányzati Ösztöndíj pályázat bírálata**

Előadó: Druskoczi Tünde polgármester

Határidő: 2023. november 30.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzat Képviselő-testületének 204/2023.(XI.30.) határozata a Bursa Hungarica Önkormányzati Ösztöndíj pályázat bírálatáról**

Balatonberény Községi Önkormányzat Képviselő-testülete a Szociális, Egészségügyi, Kulturális és Oktatási Bizottsága javaslatát figyelembe véve a Bursa Hungarica Felsőoktatási Önkormányzati Ösztöndíjpályázatot elbírálta.

**A döntésről a pályázat kiíróját, valamint az 1 fő pályázót is értesítettük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

1. A HM Üdülő bérleti szerződésének módosítása aláírásra került. A fejlesztés pénzügyi fedezetének rendelkezésre állását a bérlőnek 2024. május 31. napjáig kell igazolnia az önkormányzat, mint bérlő felé a szerződésben részletezett jogkövetkezmények terhével. A 2024. január 1-től esedékes bruttó 4.000.000 Ft bérleti díjat a szerződésnek megfelelően megfizeti. A bérlő 2024. június 1. napján lép a bérlemény birtokába és vállalja, hogy ezen időpontig a zöldterület-karbantartással kapcsolatosan felmerülő költségeket számla ellenében megfizeti.
2. Az MNV Zrt. megküldte az ingyenes használati megállapodás tervezetét, az egyeztetés folyamatban

Balatonberény 02/16 hrsz-ú ingatlan ingyenes használati megállapodása Ingyenes használati megállapodásra irányuló kérelmükkel kapcsolatban Társaságunk megkezdte a szükséges döntéshozatal előkészítését. Előzetes véleményezésre megküldték az ingyenes használati megállapodás tervezetét, amit véleményezés után vissza kell küldenünk. A februári testületi ülésre előkészítjük a részletes álláspontunkat tartalmazó anyagot.

1. A Balatonszentgyörgy Környéki Önkormányzatok Társulása december 20-án ülésezett és elfogadta a Társulás és annak költségvetési szerve (óvoda) 2023. évi költségvetésének módosításáról szóló előterjesztést.
2. A Kulturális és Innovációs Minisztérium - a Szakmai Minősítő Testület, az értékelésre felkért szakértők véleményét figyelembe véve - Balatonberény Község Önkormányzata részére „Minősített Közösségi Színtér Cím”-et adományozott. A „Minősített Közösségi Színtér Cím” 2023. évben első alkalommal azoknak a közösségi színtereknek adományozható, amelyek a közművelődés minőségfejlesztésének alkalmazásával folyamatosan, hosszabb ideje kiemelkedő teljesítményt nyújtanak. A cím mellé 500.000 Ft támogatást is kaptunk, amit rendezvényekre kell fordítanunk.
3. Nádvágási, nádtisztítási engedélyt kértünk 4 db helyszínre (községi strand, Kísérleti partszakasz stégnél, Hengerpark, Erdért strand).
4. Karácsonyi támogatásként 8.000 Ft értékű COOP utalvány kiosztva 41 fő részére (328.000 Ft)

A 65. év felettiek támogatását 290 fő vette fel (327 fővel számoltunk) összesen 1.450.000 Ft összegben

Kérem a T. Képviselő-testületet, hogy a lejárt határidejű határozatok végrehajtásáról, valamint a két ülés közötti fontosabb eseményekről szóló beszámolómat elfogadni szíveskedjen.

**Határozati javaslat**

**Balatonberény község Önkormányzat Képviselő-testületének ../2024.(I.25.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. január 25.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. január 25.

Felelős: Druskoczi Tünde polgármester

Balatonberény, 2024. január 18.

Druskoczi Tünde sk.

polgármester